CELEX: 62018TB0574
Language: mt
Date: 2019-01-21 00:00:00
Title: Kawża T-574/18 R: Digriet tal-President tal-Qorti Ġenerali tal-21 ta’ Jannar 2019 – Agrochem-Maks vs Il-Kummissjoni (“Proċeduri għal miżuri provviżorji — Prodotti għall-protezzjoni tal-pjanti — Sustanza attiva oksasulfuron — Nuqqas ta’ tiġdid tal-approvazzjoni għall-finijiet ta’ tqegħid fis-suq — Talba għas-sospensjoni tal-eżekuzzjoni — Nuqqas ta’ urġenza — Ibbilanċjar tal-interessi”)

11.3.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 93/64
            
         
      Digriet tal-President tal-Qorti Ġenerali tal-21 ta’ Jannar 2019 – Agrochem-Maks vs Il-Kummissjoni
      (Kawża T-574/18 R)
      ((“Proċeduri għal miżuri provviżorji - Prodotti għall-protezzjoni tal-pjanti - Sustanza attiva oksasulfuron - Nuqqas ta’ tiġdid tal-approvazzjoni għall-finijiet ta’ tqegħid fis-suq - Talba għas-sospensjoni tal-eżekuzzjoni - Nuqqas ta’ urġenza - Ibbilanċjar tal-interessi”))
      (2019/C 93/84)
      Lingwa tal-kawża: l-Ingliż
      
         Partijiet
      
      
         Rikorrenti: Agrochem-Maks d.o.o. (Żagreb, il-Kroazja) (rappreżentant: S. Pappas, avukat)
      
         Konvenuta: Il-Kummissjoni Ewropea (rappreżentanti: A. Lewis, I. Naglis u G. Koleva, aġenti)
      
         Suġġett
      
      Talba bbażata fuq l-Artikoli 278 u 279 TFUE u intiża għas-sospensjoni tal-eżekuzzjoni tar-Regolament ta’ Implimentazzjoni tal-Kummissjoni (UE) 2018/1019 tat-18 ta’ Lulju 2018 li jikkonċerna n-nuqqas ta’ tiġdid tal-approvazzjoni tas-sustanza attiva oksasulfuron, b’konformità mar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti, u li jemenda r-Regolament ta’ Implimentazzjoni tal-Kummissjoni (UE) Nru 540/2011 (ĠU 2018, L 183, p. 14).
      
         Dispożittiv
      
      
                  1)
               
               
                  It-talba għal miżuri provviżorji hija miċħuda.
               
            
                  2)
               
               
                  L-ispejjeż huma rriżervati.